Windows 10 « Informasietegnologie
Na tien jaar kom ondersteuning vir Windows 7 tot ’n einde op 14 Januarie 2020.
Na 14 Januarie sal jou rekenaar nie meer enige sekuriteitsopdaterings of tegniese ondersteuning van Microsoft ontvang nie. Weens die sekuriteitrisiko wat jou rekenaar plaas op die universiteit se netwerk, kan jou rekenaar van die netwerk verwyder word (m.a.w. geen internet, e-pos, ens) en jou data ook nie meer effektief beskerm kan word nie.
Indien jou rekenaar steeds gebruikmaak van die Windows 7 en Windows 8.1 bedryfstelsels, moet jy voor einde 2019 opgradeer na Windows 10, ’n bedryfstelsel wat wel die nuutste sekuriteitsopdaterings kan verskaf om jou data veilig te hou. Lees meer oor Microsoft programmatuur se lewensiklus op hulle webwerf.
Sodra die rekenaar se spesifikasies nagegaan is, sal daar ’n versoek vir jou aangeteken op ons ICT Partner Portal en sal jy ’n outomatiese e-pos ontvang. Hierna sal ’n IT-tegnikus jou kontak om verdere reëlings te tref indien nodig.
Ouer werkstasies mag addisionele komponente benodig om die opgradering te kan hanteer en dit sal deur die departement self betaal moet word. Daar is `n moontlikheid dat baie ou toerusting nie opgegadeer sal kan word nie weens hardeware beperkings.
Windows 10-opgraderings aan die gang
Donderdag, Augustus 8th, 2019
Informasietegnologie se ondersteuningspan het onlangs rekenaars wat ’n verouderde weergawe van Windows 10 loop en moontlik ’n sekuriteitsrisiko is, geidentifiseer. Om die situasie te herstel sal ons tegnici die verouderde rekenaars opgradeer na die nuutste, stabiele weergawe van Windows 10. Voordat ons voortgaan met die opgradering sal jy eers ’n e-pos ontvang om die situasie te verduidelik en ’n paar instruksies deur te gee.
Die opgraderings sal na-ure om 19h00 plaasvind om die impak wat dit moontlik op jou dagtake het te minimeer. Jy sal ook eers ’n e-pos kry om jou te laat weet wanneer jou opgradering plaasvind. Omdat die opgradering na-ure plaasvind, vra ons dat jy voordat jy in die middag huistoe gaan al jou dokumente stoor en toemaak, sowel as alle sagteware op jou rekenaar toemaak. Indien jy ’n skootrekenaar het, beveilig dit asb. deur dit met ’n slot aan jou lessenaar vas te maak.
Die hele proses word gedoen sonder dat jou rekenaar hoef in te kom na IT. Geen data of sagteware sal ook verwyder word van jou rekenaar.
Indien jy enige navrae het, meld dit asb. aan by die IT Dienstoonbank.
Posted in Nuus, Kennisgewings | Comments Off on Windows 10-opgraderings aan die gang
Windows opdaterings: vir jou eie veiligheid
Maandag, Februarie 26th, 2018
Weens die toenemende kubermisdaadrisiko en in ŉ poging om die sekuriteit van ons kampustoestelle en netwerk te versterk, sal Informasietegnologie gereeld toestelle op die netwerk skandeer om moontlike swakplekke te identifiseer. Hierdie proses sal na-ure plaasvind en geen impak hê op werk gedurende die dag nie.
Indien ŉ toestel identifiseer word as ŉ potensiële risiko, sal ŉ versoek aangeteken word op ServiceNow, Informasietegnologie se foutrapporteringstelsel. Een van ons IT-verteenwoordigers sal daarna die eienaar kontak om vas te stel of die toestel op datum is met die nuutste Windows en antivirus opdaterings, sowel as sagteware.
Moenie skrik as ŉ IT-verteenwoordiger jou skakel en vra om jou US-werktoestel op te dateer nie. Hierdie proses is tot jou voordeel en sal nie net ons netwerk beskerm nie, maar ook jou toestel en jou data.
Ons sal dit ook waardeer as jy ons kan help om ons netwerk te beskerm deur gereeld Windows-opdaterings te installeer en jou toestel af en aan sit sodat die nuwe opdatering toegepas kan word.
Terselfdertyd probeer ons ook rekenaars wat Windows 10 v1511 gebruik, opgradeer na die nuutste weergawe van Windows 10 v1709. Om uit te vind watter weergawe van Windows 10 op jou rekenaar is, druk die Windows logo sleutel + R, tik winver en kies OK.
Indien jy jou rekenaar wil opgradeer, meld asb. ŉ versoek aan deur ŉ e-pos te stuur aan die IT Dienstoonbank by help@sun.ac.za.
Posted in Algemeen, Sekuriteit | Comments Off on Windows opdaterings: vir jou eie veiligheid
Windows 10 is oppad
Vrydag, Junie 12th, 2015
As jy `n Windows 7 of 8.1 gebruiker is, sou jy dalk gedurende die afgelope twee weke `n kennisgewing van Microsoft op jou skerm sien opspring het. Hierdie poging is deel van ‘n baie direkte bemarkingsveldtog vir hul nuutste produk, die Windows 10 bedryfstelsel.
“Wat het van Windows 9 geword?”, vra jy? Dit blyk of Microsoft besluit het om die volgende logiese benaming, Windows 9, heeltemal oor te slaan en direk van 8 na 10 te beweeg.
Die maatskappy voer aan dat Windows 10 so drasties verskil van 8 dat hulle nie bloot net numeries kon voortgaan nie. Toevallig was Windows 8 ook onpopulêr en minder suksesvol by gebruikers.
Wat die rede ookal is, Windows 10 is in September verlede jaar aan die media bekendgestel en gaan, volgens Microsoft, einde Julie uitgerol word aan die publiek. Die nuus wat egter op almal se lippe is, is dat Microsoft Windows 10 gratis bied aan almal wat tans Windows 7 Service Pack 1 of Windows 8.1 gebruik.
Sommige personeel mag `n kennisgewing van Microsoft ontvang het waarin daar gevra word of jy wil opgradeer. As jou antwoord “ja” was, word `n kopie vir jou gereserveer en sal jy sal laat weet word wanneer dit beskikbaar is. Jy kan dan kies óf en wanneer jy dit wil aflaai en installeer.
MAAR, net omdat Microsoft vir jou `n boodskap gestuur het, beteken dit nie dat jou rekenaar die nuutjie sal kan hanteer nie.
En, soos met enige nuwe sagteware, het die eerste weergawes nog skaafwerk nodig en kom daar hier en daar haakplekke voor. IT gaan eers Windows 10 deeglik toets en gebruikers in kennis stel wanneer dit veilig is om te gebruik.
Probeer maar eerder nog `n bietjie uithou en kyk uit vir kennisgewings op Twitter en in Bits & Bytes.
Te danke aan Microsoft se deeglike bemarking lyk Windows 10 egter belowend en moontlik `n verbetering op sy voorganger. (meer inligting is beskikbaar op Microsoft se webwerf). Sommige funksionaliteit is nie noodwendig al beskikbaar aan alle gebruikers nie en Windows Media Center, sowel as sagteware vir DVDs in die slag.
Die mees sigbare veranderinge is die byvoeging van Cortana, `n persoonlike assistent – moontlik Microsoft se antwoord op Apple se minder suksesvolle Siri en Microsoft Edge, Internet Explorer se plaasvervanger.
Meer antwoorde oor die opgradering na Windows 10 word ook deur die Guardian beantwoord
Posted in Algemeen | Comments Off on Windows 10 is oppad
Vrydag, Oktober 10th, 2014
Posted in Algemeen | Comments Off on Vergeet van Windows 9, hier is Windows 10